“Draagbare hospitaal” beïndruk | Maroela Media
“Draagbare hospitaal” beïndruk
Die Tempest Pro
Pasiënte in selfs die mees afgeleë dele van die wêreld kan nou toegang kry tot die hoogste kwaliteit mediese monitering met ŉ nuwe draagbare telemediese toestel.
Die Tempest Pro is deur ‘n Britse maatskappy ontwikkel met die ondersteuning van die Europese Ruimte-agentskap (ESA), het die ESA in ŉ verklaring gesê.
Deur satellietkommunikasie kan dié robuuste draagbare telemediese toestel onder meer vir EKG’s ingespan word, kan as ‘n digitale stetoskoop dien en bied talle ander funksies eie aan hospitale, en op presies dieselfde gehalte. As sekere toetse nodig is, word die nodige bykomstighede bloot aan die toestel gekoppel, en sy funksie verander.
Die toestel is pas ses weke lank aan intensiewe toetse onder uitdagende omstandighede in Algerië en Nigerië onderwerp, en het met vlieënde vaandels geslaag.
Boonop dien die toestel ook as kommunikasie-instrument, en kan ook ‘n GPS-diens lewer.
Die volledige mediaverklaring kan hier gelees word.
Drie vermeende rowers ná wilde jaagtog doodgeskiet
Video: Geen Afrikaanse polisieverklarings